

# Event Details

- **Event Name**: Vinter-hvile & fordypelse i yoga nidra
- **Event Start and End Date**: Thu, 24 Sep, 2026 at 06:00 pm (+02:00)
- **Event Description**: Velkommen til 1/2 års fordypning i vinter-hvile og yoga nidra.

For deg som ønsker å fordype deg i dybdeavspenningen, yoga nidra, gjennom teori og praksis. Vi kobler oss på årstiden og møter mørke og kulde gjennom å prioritere hvile. Vi vil i tillegg ha fokus på pust, bevegelse, forskjellige former for hvile og det å lage seg en bærekraftig hverdag.
Midt i skogen, på Søsetra retreatsted kan vi gjennom klassisk og hvilende yoga, pust, mantra, meditasjon og teori finne mer ro og redusere stress. 

Yoga Nidra -dybdeavspenning
Nidra betyr søvn og yoga nidra betyr yogasøvn. Det er ikke søvn slik vi vanligvis gjør om natta, men en egen tilstand midt imellom søvn og våkenhet. Vi øver på å finne en dyp avspent tilstand der kroppen er i ro og hviler, mens sinnet er våkent og tilstede -en form for bevisst hvile.
Siw kaller yoga nidra for hvilens Rolls Royce, for å løfte frem den luksuriøse følelsen god og dyp hvile gir. Yoga nidra er en av skattene fra yogatradisjonen og er hovedteknikken vi vil jobbe med på denne 1/2 års fordypningen.

Mantra for å gi slipp på tankemønstre og åpne for stillhet
Mantra er potente lydvibrasjoner som vekker oss energetisk samtidig som det hjelper oss i kontakt med hjertet. Silje bruker mye mantra i undervisningen, noe som kan tilrettelegge for å gi slipp på tankemønstre, løsne på emosjonelle spenninger og gi en indre klarhet og stillhet. I denne stillheten og klarheten kan vi lettere komme i kontakt med vår sanne natur. Hvilende yoga med mantra blir en av praksisene vi gjør flere ettermiddager.

Hvilende yin yoga &amp; restorativ yoga med Siw
I disse klassene setter vi den dype hvilen ut i praksis. Hensikten er å la den enkelte kjenne at hele kroppen er støttet opp slik at vedkommende tør å slappe av og gi seg fullstendig hen til avslapningen. Her brukes utstyr som puter og pledd for å tilrettelegge for denne opplevelsen.

Verdien av hvile -foredrag med Siw
Boken ”HVILE- alt vi vinner ved å la være” ser på hvordan det å roe ned på innsiden, påvirker verden på utsiden. Forfatteren inviterer oss med inn i boken og ser på hvordan det kan ha seg at det å hvile gjør oss mer empatiske. Og kan det å trykke på pauseknappen gjøre oss mer kreative og intelligente? I en veksling mellom teori og praktiske øvelser vil vi utforske paradokset i hvordan ”ikke-handling” kan ha en særdeles positiv effekt både på personlig nivå og i den verden vi lever i sammen.​​​​​

Vi er natur -foredrag med Silje
På samme måte som naturen veksler mellom natt og dag trenger vi å flyte med de naturlige skiftningene inni oss selv. Silje snakker om hvordan vi kan koble oss mer på naturen, leve mer i tråd med naturens sykluser og lage oss en mer bærekraftig hverdag. 

Vagusnerven, lydbad og andre innspill blir en del av kurset. Vi leier inn gjestelærere som er eksperter på sitt område for å gi en godt integrert og vise den store variasjonen på former for hvile.

Søsetra
Dette er et helt nytt kurssted som åpnet i 2025. Det er 2 timers kjøring fra Oslo, på grensen til Finnskogen og langt fra byer, motorveier og annet støy. Har du ikke bil tilbys henting på Eleverum togstasjon. Det er lagt stor vekt på estetikk og å skape en atmosfære som støtter opp om harmoni og hvile. Det er basseng og badstue ved tjernet der en kan ta kalde bad om ønskelig.
Shala
Søsetra har et nydelig yogarom med “stjernehimmel”, tykke ullmatter, tynne stickymatter, bolstere, blokker, pledd og utsikt rett ut mot tjernet og skogen. 
Maten 
Maten blir laget med kunnskap, bevissthet og omtanke. Menyen er plantebasert, og er hovedsakelig økologisk – fri for gluten, melk og raffinert sukker. Den er nøye satt sammen for å gi deg næringsstoffene du trenger – inkludert karbohydrater, proteiner og fett. Maten vil støtte kroppen din under oppholdet, og bidra til ro og god fordøyelse. Vi kan imøtekomme vanlige allergier, gi beskjed ved påmelding.

Hvem passer det for?
Passer for alle som er interessert i å fordype seg i forskjellige former for hvile, og spesielt i dybdeavspenningen yoga nidra. Vi kan spesielt anbefale opplegget for deg med long covid, ME, mye stress i hverdagen, deg som står i en krevende omsorgsrolle, deg som er yoga- eller midfulnesslærer og ønsker mer inspirasjon og andre som opplever vinteren som lang og krevende.

Datoer for fordypning i hvile &amp; yoga nidra
Vi har til sammen tre samlinger på Søsetra og i tillegg har vi to samlinger på Zoom:
Søsetra 24. - 27. september 2026, introduksjon til praksis
26. oktober på Zoom (velg mellom klokka 10.00 eller 18.00)
Søsetra 5. - 10. januar 2027, vinter retreat
9. februar på Zoom (velg mellom klokka 10.00 eller 18.00)
Søsetra 12. - 14. mars, integrasjon av praksis
(er du en av dem som syntes det bare er mas med samlinger på nett kan du fint droppe disse uten å gå glipp av noe kursinnhold)

Har du noen spørmål? Bare å sende en melding her på Facebook eller til silje@anahatayoga.no
- **Event URL**: https://allevents.in/elverum/vinter-hvile-and-fordypelse-i-yoga-nidra/200029594563305
- **Event Categories**: health-wellness
- **Interested Audience**: 
  - total_interested_count: 5

## Ticket Details

- **Ticket URL**: https://www.anahatayoga.no/yogaferie/vinterhvile-fordypelse-i-yoga-nidra?utm_source=AllEvents.in&utm_medium=event-discovery-platform&utm_campaign=elverum-events

## Event venue details

- **city**: Elverum
- **state**: HE
- **country**: Norway
- **location**: Søsætra Retreat
- **lat**: 60.93802
- **long**: 11.9096
- **full address**: Søsætra Retreat, Sørsætervegen 151,Heradsbygd, Elverum, Norway

## Event Organizer details

- **affiliate_id**: 2
- **organizer**: Anahata -kortreist yoga (https://allevents.in/org/anahata-kortreist-yoga/9362756)

## Event gallery

- **Alt text**: banner
  - **Image URL**: https://cdn-az.allevents.in/events4/banners/dedaf3eefe0671b779197e197ae78a5672445a8ab19d8aef63ac50cc81daf4b5-rimg-w1200-h799-dca57d5e-gmir?v=1774589335
- **Alt text**: thumbnail
  - **Image URL**: https://cdn-az.allevents.in/events4/banners/de5cb427071ae0e7ef0f4047a9f108b3b55f932b615b8a2d00d80095c1e87f4d-rimg-w300-h300-dcd9ad8b-gmir?v=1774589335

## FAQs

- **Q**: When is the event happening?
  - **A:** Thu, 24 Sep, 2026 at 06:00 pm (+02:00)
- **Q**: Where is the event happening?
  - **A:** Søsætra Retreat, Sørsætervegen 151,Heradsbygd, Elverum, Norway
- **Q**: Who is organizing the event?
  - **A:** Anahata -kortreist yoga
- **Q**: What type of event is this?
  - **A:** health-wellness
- **Q**: Where can I find ticket details about Vinter-hvile & fordypelse i yoga nidra ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Vinter-hvile &amp; fordypelse i yoga nidra",
        "image": "https://cdn-az.allevents.in/events4/banners/dedaf3eefe0671b779197e197ae78a5672445a8ab19d8aef63ac50cc81daf4b5-rimg-w1200-h799-dca57d5e-gmir?v=1774589335",
        "startDate": "2026-09-24T18:00:00+02:00",
        "url": "https://allevents.in/elverum/vinter-hvile-and-fordypelse-i-yoga-nidra/200029594563305",
        "eventStatus": "https://schema.org/EventScheduled",
        "location": {
            "@type": "Place",
            "name": "Søsætra Retreat",
            "address": {
                "@type": "PostalAddress",
                "streetAddress": "Sørsætervegen 151,Heradsbygd",
                "addressLocality": "Elverum",
                "addressRegion": "HE",
                "addressCountry": "NO"
            },
            "geo": {
                "@type": "GeoCoordinates",
                "latitude": "60.93802",
                "longitude": "11.9096"
            }
        },
        "eventAttendanceMode": "https://schema.org/OfflineEventAttendanceMode",
        "description": "Velkommen til 1/2 års fordypning i vinter-hvile og yoga nidra.\n\nFor deg som ønsker å fordype deg i dybdeavspenningen, yoga nidra, gjennom teori og praksis. Vi kobler oss på årstiden og møter mørke og kulde gjennom å prioritere hvile. Vi vil i tillegg ha fokus på pust, bevegelse, forskjellige former",
        "organizer": [
            {
                "@type": "Organization",
                "name": "Anahata -kortreist yoga",
                "url": "https://allevents.in/org/anahata-kortreist-yoga/9362756",
                "description": "Anahata Yoga har yogaskole i Eidsvoll Sentrum og et småbruk på Trautskogen med ukentlige kurs, helgekurs og retretter. "
            }
        ]
    }
]
```